Juba esmaspäevast  alates on hing kippunud rulluisutama, aga eile ja üleeile sadas vihma ja esmaspäeval valitses mõistus siiski tunnete üle ja ma keelasin endal uisutama minna, et teisipäeval ikka inimese tunne oleks. Täna aga ei takistanud mind miski ja veidi enne kui Kais ja Vesik kaotasid kolmanda geimi, läksin ma rullitama. Tavaline Captain Flinti ring. Muide, just enne Captain Flinti on pandud liiklusmärgi alla tahvel rullika kujutise ja kirjaga "Uisuta Captain Flinti", mis võttis muigama :) Pöörasin tagasi ja veidi aja  pärast hakkas parem põlv valutama. Parem põlv, mida ma enam ammu pole otseselt ära löönud. Tartus rullitamas käies lõin siniseks oma vasaku põlve, aga parem põlv ei ole ammu lopse saanud. Eileõhtune seismine ei teinud ka põlvedele häda, kumbki polnud valus. Koju jõudes määrisin Deep Reliefiga ja panin elastiku peale. Loodan, et kõik on ok :)  Rullitamine on ikkagi liiga mõnus :)